CELEX: 52017PC0692
Language: fi
Date: 2017-11-24
Title: Ehdotus NEUVOSTON ASETUS maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta

EUROOPAN KOMISSIO
            Bryssel 24.11.2017
            COM(2017) 692 final
            2017/0310(NLE)
            Ehdotus
            NEUVOSTON ASETUS
            maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Julkisiin varastoihin on tällä hetkellä varastoituna lähes 400 000 tonnia rasvatonta maitojauhetta. Tämä määrä vastaa kolmasosaa rasvattoman maitojauheen maailmankaupan kokonaismäärästä vuoden 2017 ensimmäisellä puoliskolla. Pelkkä varastojen olemassaolo rasittaa markkinoita.
               
               
                  Maitomarkkinoiden seurantakeskuksen talouslautakunnan mukaan rasvan ja proteiinin välinen hintaero on suurempi kuin koskaan aiemmin. Voin ja rasvattoman maitojauheen välinen hintasuhde on ollut kymmenen vuoden ajan keskimäärin 1,4 (pienimmillään 0,8 ja suurimmillaan 1,7). Nykyiselle tasolle, lähes suhteeseen 4/1, hintasuhde on kasvanut toukokuun 2016 jälkeen. Koska voin ja rasvattoman maitojauheen hinnat eroavat toisistaan ennennäkemättömän paljon, julkiseen interventioon tarjoaminen tapahtuu oikeastaan tilanteessa, jossa turvaverkkovälineiden käyttöönotolle ei ole sisämarkkinoihin liittyvää perustelua.
               
               
                  Kiinteään hintaan tapahtuva julkinen interventio jatkuu maaliskuussa 2018 ja kestää syyskuuhun 2018 asti yhteistä markkinajärjestelyä koskevan asetuksen mukaisesti. Määrällisenä rajoituksena on 109 000 tonnia vuodessa. 
               
               
                  Markkina-asiantuntijat kuvaavat voirasvan korkean kysynnän olevan rakenteellinen ilmiö. Rasvaton maitojauhe on jatkossakin vähemmän arvokas sivutuote, jos sille ei ilmaannu uusia markkinoita. Sen vuoksi on olemassa todellinen riski siitä, että rasvatonta maitojauhetta joudutaan ostamaan julkiseen interventioon ensi maaliskuusta lähtien. Jos tämä toteutuu, maidon tuottajahinnat olisivat tyydyttävällä tasolla, mutta julkinen interventio etääntyisi selkeästi tavoitteestaan, joka on kohtuullisen elintason varmistaminen maatalousväestölle.
               
               
                  Näin ollen tarvitaan ratkaisu, joka estää rasvattoman maitojauheen ostamisen kiinteällä hinnalla vuonna 2018 ilman markkinoihin liittyvää perustetta. Niinpä kiinteällä hinnalla vuonna 2018 toteutettavan julkisen intervention rajaksi olisi vahvistettava nolla. Tämä johtaisi tarjouskilpailun avaamiseen 1 päivästä maaliskuuta 2018, jolloin julkinen interventiojakso alkaa, ja komissio päättäisi maatalouden yhteisen markkinajärjestelyn komitean äänestyksen perusteella tapauskohtaisesti ostettavista määristä ja ostohinnoista.
               
               
                  Jotta voidaan varmistaa, että tässä asetuksessa säädetty toimenpide vaikuttaa markkinoihin välittömästi, ja jotta markkinatoimijat saisivat tiedon siitä hyvissä ajoin ennen seuraavan interventiokampanjan alkua, tämän asetuksen olisi tultava voimaan sitä päivää seuraavana päivänä, jona se julkaistaan.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotus on johdonmukainen maataloustuotteiden yhteisen markkinajärjestelyn hengen kanssa, koska sillä pyritään edistämään markkinoiden vakauttamista ja varmistamaan kohtuullinen elintaso maatalousväestölle.
               
               
                  Ehdotus on johdonmukainen Euroopan unionin toiminnasta tehdyn sopimuksen 43 artiklan 3 kohdan kanssa, jonka mukaan neuvosto hyväksyy komission ehdotuksesta hintojen, maksujen, tukien ja määrällisten rajoitusten vahvistamiseen sekä kalastusmahdollisuuksien vahvistamiseen ja jakamiseen liittyvät toimenpiteet.
               
            
            
               •Yhdenmukaisuus unionin muiden politiikkojen kanssa
            
            
               
                  Ei sovelleta
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Euroopan unionin toiminnasta tehdyn sopimuksen 43 artiklan 3 kohta.
               
            
            
               •Toissijaisuusperiaate (jaetun toimivallan osalta) 
            
            
               
                  Ehdotus kuuluu EU:n ja jäsenvaltioiden jaettuun toimivaltaan ja on toissijaisuusperiaatteen mukainen.
               
            
         
         
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen.
               
            
            
               •Toimintatavan valinta
            
            
               
                  Ei sovelleta
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta
               
            
            
               •Sidosryhmien kuuleminen
            
            
               
                  Ei sovelleta
               
            
            
               •Asiantuntijatiedon keruu ja käyttö
            
            
               
                  Ei sovelleta
               
            
            
               •Vaikutustenarviointi
            
            
               
                  Ei sovelleta
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta
               
            
            
               •Perusoikeudet
            
            
               
                  Ei sovelleta
               
            
            
               4.TALOUSARVIOVAIKUTUKSET
            
            
               
                  Rahoitusvaikutus riippuu tarjotun rasvattoman maitojauheen määristä/hinnoista ja hyväksytyistä määristä/hinnoista vuoden 2018 maaliskuun ja syyskuun välillä, ja nämä puolestaan riippuvat rasvattoman maitojauheen markkinoiden kehittymisestä.
               
            
            
               5.LISÄTIEDOT
            
         
         
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta
               
            
            
               •Selittävät asiakirjat (direktiivien osalta)
            
            
               
                  Ei sovelleta
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Ei sovelleta
               
            
            
               2017/0310 (NLE)
            
            
               Ehdotus
            
            
               NEUVOSTON ASETUS
            
            
               maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Rasvattoman maitojauheen määrän unionin julkisissa interventiovarastoissa raportoitiin olleen vuoden 2017 heinäkuun lopussa 357 359 tonnia. Tämän lisäksi 22 710 tonnia tarjottiin ostettavaksi kiinteällä hinnalla interventiojakson loppuun eli 30 päivään syyskuuta 2017 mennessä.
            
            
               (2)Maito- ja maitotuotealalla on tällä hetkellä ennennäkemätön hintaero rasvan ja proteiinin hinnoissa voin erityisen korkean kysynnän vuoksi.
            
            
               (3)Maidon toimitusten odotetaan lisääntyvän unionissa vuonna 2018, mikä johtaa suurempaan voin ja rasvattoman maitojauheen tuotantoon.
            
            
               (4)Viljelijöille maksettu raakamaidon hinta pysyy vuonna 2018 todennäköisesti tasolla, joka pitää lypsykarjanhoidon kannattavana voin ja juuston tämänhetkisen korkean kysynnän vuoksi, vaikka maitoproteiinin hinta on suhteellisen alhainen. 
            
            
               (5)Nämä markkinaolosuhteet luovat vuodelle 2018 poikkeuksellisen tilanteen, joka on otettava erityisesti huomioon maitotuotteiden julkisen interventiomekanismin toiminnan osalta.
            
            
               (6)Neuvoston asetuksen (EU) N:o 1370/2013
                  1
                3 artiklassa vahvistetaan määrällinen rajoitus, kun rasvattoman maitojauheen ostaminen tapahtuu kyseisen asetuksen 2 artiklassa tarkoitettuun kiinteään hintaan. Kun tämä raja saavutetaan, ostamisen on tapahduttava tarjouskilpailumenettelyllä enimmäisostohinnan määrittämiseksi.
            
         
         
            
               (7)Jotta estettäisiin rasvattoman maitojauheen ostaminen kiinteällä hinnalla tilanteessa, jossa se ei olisi turvaverkon tavoitteiden mukaista, kaikkien rasvattoman maitojauheen julkisten interventioiden olisi tapahduttava tarjouskilpailumenettelyllä. Sen vuoksi määrälliseksi rajoitukseksi, joka koskee rasvattoman maitojauheen ostamista kiinteään hintaan, olisi vuodeksi 2018 vahvistettava nolla.
            
            
               (8)Sen vuoksi asetusta (EU) N:o 1370/2013 olisi muutettava. 
            
            
               (9)Jotta voidaan varmistaa, että tässä asetuksessa säädetty väliaikainen toimenpide vaikuttaa markkinoihin välittömästi, ja jotta markkinatoimijat saisivat tiedon siitä hyvissä ajoin ennen seuraavan interventiokampanjan alkua, tämän asetuksen olisi tultava voimaan sitä päivää seuraavana päivänä, jona se julkaistaan,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Lisätään asetuksen (EU) N:o 1370/2013 3 artiklan 1 kohtaan kolmas alakohta seuraavasti:
            
            
               ”Poiketen siitä, mitä ensimmäisessä alakohdassa säädetään, rasvattoman maitojauheen ostoon kiinteään hintaan vuonna 2018 sovellettava määrällinen rajoitus on 0 tonnia.”
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
            
               SÄÄDÖSEHDOTUKSEEN LIITTYVÄ RAHOITUSSELVITYS
            
            
                     
                        RAHOITUSSELVITYS
                     
                  
                  
                     
                        FS/17/MvD/aj Ares (2017) 5672905
                     
                  
               
                     
                  
                  
                     
                        6.142.2017.1
                     
                     
                        agri.ddg3.g.3(2017)5670846
                     
                  
               
                     
                  
                  
                     
                        PÄIVÄMÄÄRÄ: 13.10.2017
                     
                     
                  
               
                     
                        1.
                     
                  
                  
                     
                        BUDJETTIKOHTA:
                     
                     
                        Ks. jäljempänä talousarvioennusteet.
                     
                     
                     
                        05 02 12 02 (rasvattoman maitojauheen varastointitoimenpiteet)
                     
                     
                  
                  
                     
                        MÄÄRÄRAHAT:
                     
                     
                     
                     
                        Talousarvio 2017: 19 miljoonaa euroa 
                     
                     
                        Talousarvioesitys 2018: 12 milj. euroa
                     
                  
               
                     
                        2.
                     
                  
                  
                     
                        TOIMENPITEEN NIMI:
                     
                     
                     
                        NEUVOSTON ASETUS maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen oston määrällisen rajoituksen osalta
                     
                  
               
                     
                        3.
                     
                  
                  
                     
                        OIKEUSPERUSTA:
                     
                     
                     
                        Euroopan unionin toiminnasta tehdyn sopimuksen 43 artiklan 3 kohta
                     
                  
               
                     
                        4.
                     
                  
                  
                     
                        TARKOITUS:
                     
                     
                        Sen välttäminen, että rasvatonta maitojauhetta ostetaan kiinteällä hinnalla tilanteessa, jossa se ei olisi muiden maitotuotteiden korkeiden hintojen vuoksi tarpeellista turvaverkon tavoitteiden saavuttamiseksi. Rasvattoman maitojauheen julkisen intervention tulisi tapahtua tarjouskilpailumenettelyn kautta.
                     
                  
               
                     
                        5.
                     
                  
                  
                     
                        VAIKUTUKSET TALOUSARVIOON
                     
                  
                  
                     
                        12 kk:n AJANJAKSO
                        
                           (miljoonaa euroa)
                     
                  
                  
                     
                        VARAINHOITOVUOSI
                     
                     
                        2018
                     
                     
                        (miljoonaa euroa)
                     
                  
                  
                     
                        VARAINHOITOVUOSI
                     
                     
                        2019
                     
                     
                        (miljoonaa euroa)
                     
                  
               
                     
                        5.0
                     
                  
                  
                     
                        MENOT
                     
                     
                        -
                              EU:N TALOUSARVIOSTA
                           (TUET/INTERVENTIOT)
                     
                     
                        -
                              KANSALLISISTA TALOUSARVIOISTA
                     
                     
                        -
                              MUISTA LÄHTEISTÄ
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        LASKUTAPA:
                     
                     
                        Ks. huomautukset
                     
                  
               
                     
                        6.0
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA
                     
                  
                  
                     
                        Ei sovelleta
                     
                  
               
                     
                        6.1
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA
                     
                  
                  
                     
                        Ei
                     
                  
               
                     
                        6.2
                     
                  
                  
                     
                        LISÄTALOUSARVION TARVE
                     
                  
                  
                     
                        Ei
                     
                  
               
                     
                        6.3
                     
                  
                  
                     
                        MYÖHEMPIIN TALOUSARVIOIHIN OTETTAVAT MÄÄRÄRAHAT
                     
                  
                  
                     
                        Ks. huomautukset
                     
                  
               
                     
                        HUOMAUTUKSIA:
                     
                     
                     
                        Rahoitusvaikutus riippuu tarjotun rasvattoman maitojauheen määristä/hinnoista ja hyväksytyistä määristä/hinnoista vuoden 2018 maaliskuun ja syyskuun välillä, ja nämä puolestaan riippuvat rasvattoman maitojauheen markkinoiden kehittymisestä.
                     
                  
               
         
         
            
                  
                     (1)
                  
                        Neuvoston asetus (EU) N:o 1370/2013, annettu 16 päivänä joulukuuta 2013, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä (EUVL L 346, 20.12.2013, s. 12).